Пӧжарнӧй автомашинаяс видзан дінму паркӧ вайисны выль автоцистернаяс

Кык машина ньӧбӧм вылӧ республиканскӧй сьӧмкудйысь сетӧма 9 миллион гӧгӧр шайт сьӧм. Автоцистернаяссӧ мӧдӧдісны Коми Республикаса пӧжарысь видзчысян службалӧн Инта карса Асыввыв микрорайонын 195 №-а пӧжарнӧй часьтӧ. Ӧні микрорайонын олӧ 1,8 сюрсысь унджык морт.

Коми Республикаын пӧжарысь видзчысян государственнӧй служба сӧвмӧдан концепция серти Коми Республикаса пӧжарысь видзчысян службалӧн мутас юкӧдувъясӧ выль пӧжарнӧй автоцистернаясӧн могмӧдӧны 2009 восянь. Ставнас куим во чӧжӧн Коми Республикаса пӧжарысь видзчысян службаӧ вайисны 65 автоцистерна. 2011-2012 воясын Коми Республикаса пӧжарысь видзчысян службалӧн юкӧдувъясӧ сетісны 19 выль пӧжарнӧй автомашина: Ухта районса Ярега да Шудаяг посёлокъясӧ, Сосногорск районса Войвож посёлокӧ, Вуктыл районса Дутов да Пӧдчерем сиктъясӧ, Княжпогост районса Тракт посёлокӧ, Сыктывдін районса Яснӧг посёлокӧ да Ыб сиктӧ, Изьва районса Кыдзкар да Мокчой сиктъясӧ, Удора районса Междуреченск посёлокӧ, Луздор районса Гурьёвчи да Лойма сиктъясӧ, Кӧрткерӧс районса Шойнаты сиктӧ да Пӧдтыбок посёлокӧ, Сыктыв районса Куратов сиктӧ, Сыктывкарлӧн Краснозатонскӧй посёлокӧ да Инта карӧ.

\*\*\*Коми Республикаса пӧжарысь видзчысян мутасса юкӧдувъяс пырӧны «Пӧжарысь видзчысян службаӧн да гражданаӧс видзӧмӧн веськӧдланін» КР ККУ-ӧ (Коми Республикаса гражданаӧс видзан мероприятиеясӧн могмӧдан комитетлӧн ведомствоувса учреждение).